‘কোনও ভুল নেই ‘, সমলিঙ্গ বিয়ের রায় পুনর্বিবেচনার আবেদন খারিজ সুপ্রিম কোর্টের

নয়া দিল্লি: সমলিঙ্গ বিয়ের রায় পুনর্বিবেচনার আবেদন খারিজ করে দিল সুপ্রিম কোর্ট। ২০২৩ সালের অক্টোবর মাসে সমলিঙ্গ বিয়েকে আইনি স্বীকৃতি দেওয়া হয়নি সুপ্রিম কোর্টের তরফ থেকে। আর সেই রায়ের পরিপ্রেক্ষিতে আবারও এই রায় পুনর্বিবেচনার জন্য আবেদন করা হয় শীর্ষ আদালতে। সেই রায়ই খারিজ করল সুপ্রিম কোর্ট। শীর্ষ আদালতের পক্ষ থেকে জানানও হয়েছে, ‘ যে বিচার হয়েছে তার রেকর্ডে কোনও সুস্পষ্ট ত্রুটি নেই, যার জেরে এই রায়ের বিরুদ্ধে কোন হস্তক্ষেপেরও প্রয়োজন নেই ‘।

বিচারপতি বিআর গাভাই, সূর্যকান্ত, বিভি নগরত্না, পিএস নরসিমা এবং দীপঙ্কর দত্তের কাছে পুনর্বিবেচনার আবেদন জমা পড়ে। তাঁদের পক্ষ থেকে এই আইন পুনর্বিবেচনা করা হয়। তারপর শীর্ষ আদালতের তরফ থেকে জানানও হয়, ‘আমরা বিচারপতি রবীন্দ্র ভাট (প্রাক্তন বিচারপতি) এবং বিচারপতি হিমা কোহলির রায় এবং আমাদের একজন সদস্য বিচারপতি পিএস নরসিমার মতামত গভীরভাবে পর্যালোচনা করেছি। রেকর্ডে কোনও সুস্পষ্ট ত্রুটি নেই। আমরা আরও দেখেছি যে এই রায় আইন অনুযায়ী দেওয়া হয়েছে এবং এতে কোনও হস্তক্ষেপের প্রয়োজন নেই। তাই, পুনর্বিবেচনার আবেদন খারিজ করা হল।’

আরও পড়ুন: আরজি করের প্রতিবাদে ফের রাজপথে জুনিয়র ডক্টরস ফ্রন্ট

উল্লেখ্য, ২০২৪-এর জুলাই মাসে সমলিঙ্গ বিয়ের রায় পুনর্বিবেচনা থেকে নিজেকে সরিয়ে নিয়েছিলেন প্রধান বিচারপতি সঞ্জীব খান্না। তারপরেই এই রায় পুনর্বিবেচনার জন্য তৈরি করা হয় নতুন বেঞ্চ। সেই বেঞ্চের তরফ থেকেই সমলিঙ্গ বিয়ের পুনর্বিবেচনা রায় খারিজ করে দেওয়া হয়।

দেখুন অন্য খবর

&nbsp ,